CELEX: 31980L0590
Language: el
Date: 1980-06-09 00:00:00
Title: Οδηγία 80/590/ΕΟΚ της Επιτροπής της 9ης Ιουνίου 1980 περί του καθορισμού του συμβόλου που δύναται να συνοδεύει τα υλικά και αντικείμενα, τα οποία προορίζονται να έλθουν σ’επαφή με τα τρόφιμα

Avis juridique important

|

31980L0590

Οδηγία 80/590/ΕΟΚ της Επιτροπής της 9ης Ιουνίου 1980 περί του καθορισμού του συμβόλου που δύναται να συνοδεύει τα υλικά και αντικείμενα, τα οποία προορίζονται να έλθουν σ’επαφή με τα τρόφιμα  

Επίσημη Εφημερίδα αριθ. L 151 της 19/06/1980 σ. 0021 - 0022 Φινλανδική ειδική έκδοση: Κεφάλαιο 13 τόμος 10 σ. 0203  Ελληνική ειδική έκδοση: Κεφάλαιο 13 τόμος 9 σ. 0125  Σουηδική ειδική έκδοση: Κεφάλαιο 13 τόμος 10 σ. 0203  Ισπανική ειδική έκδοση: Κεφάλαιο 13 τόμος 11 σ. 0024  Πορτογαλική ειδική έκδοση : Κεφάλαιο 13 τόμος 11 σ. 0024 

ΟΔΗΓΙΑ ΤΗΣ ΕΠΙΤΡΟΠΗΣ της 9ης Ιουνίου 1980 περί του καθορισμού του συμβόλου που δύναται να συνοδεύει τα υλικά και αντικείμενα, τα οποία προορίζονται να έλθουν σ' επαφή με τα τρόφιμαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 76/893/ΕΟΚ του Συμβουλίου της 23ης Νοεμβρίου 1976 τη σχετική με την προσέγγιση των νομοθεσιών των Κρατών Μελών περί υλικών και αντικειμένων που προορίζονται να έρθουν σ' επαφή με τα τρόφιμα(1), και ιδίως το άρθρο της 7 παράγραφος 1 υπό α)  τελευταία περίπτωση,  Εκτιμώντας:  ότι το άρθρο 7 παράγραφος 1 υπό α) τελευταία περίπτωση της οδηγίας 76/893/ΕΟΚ προβλέπει τον καθορισμό ενός συμβόλου που δύναται να συνοδεύει τα υλικά και τα αντικείμενα, σ' αντικατάσταση των όρων "για επαφή με τρόφιμα" ή "κατάλληλο για τρόφιμα" ή ακόμη  μιας ειδικής αναφοράς σχετικής με τη χρήση αυτών των υλικών και αντικειμένων- ότι ένα τέτοιο σύμβολο πρέπει εύκολα να κατανοείται και ότι, επί πλέον, η αναπαραγωγή του πάνω στα υλικά και στ' αντικείμενα ή σε άλλους φορείς, πρέπει να δύναται να πραγματοποιείται με τους καλύτερους δυνατούς τεχνικούς όρους- ότι το σύμβολο που αναφέρεται στο παράρτημα ανταποκρίνεται σ' αυτά τα κριτήρια- ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων- ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το σύμβολο που προβλέπεται στο άρθρο 7 παράγραφος 1 υπό α) τελευταία περίπτωση της οδηγίας 76/893/ΕΟΚ είναι εκείνο που δίδεται στο παράρτημα.   Άρθρο 2  Τα Κράτη Μέλη λαμβάνουν τ' απαραίτητα μέτρα για να επιτρέψουν την εφαρμογή του συμβόλου που προβλέπεται στο άρθρο 1 από την 1η Ιανουαρίου 1981.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 9 Ιουνίου 1980.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 340 της 9.12.1976, σ. 19.      BILAG - ANHLANG - ANNEX - ANNEXE - ALLEGATO - BIJLAGE - ΠΑΡΑΡΤΗΜΑ